ΓΡΑΠΤΗ ΕΡΩΤΗΣΗ E-1787/00

υποβολή: Salvador Garriga Polledo (PPE-DE) προς την Επιτροπή

(8 Ιουνίου 2000)

Θέμα: Διεξαγωγή νηοψίας σε αλιευτικό κοινοτικό σκάφος από καναδούς επιθεωρητές

Η διεξαγωγή νηοψίας από καναδούς επιθεωρητές σε πορτογαλικό πλοίο-καταψύκτη με ισπανικό πλήρωμα, το Santa Mafalda, δημιουργεί, εκ νέου, τον φόβο ότι οι καναδικές αρχές ετοιμάζονται να ξαναρχίσουν έναν νέο πόλεμο της ιππόγλωσσας.

Το Santa Mafalda, στις 24 του περασμένου Απριλίου, βρισκόταν σε διεθνή ύδατα της ΝΑFO, όταν προσάραξαν σε αυτό καναδοί επιθεωρητές, πράγμα που χαρακτηρίστηκε από την Ισπανική Ένωση Αλιευτικών Σκαφών ως μία ακόμη παραβίαση του διεθνούς δικαίου της θάλασσας εκ μέρους του Καναδά.

Μπορεί η Επιτροπή να μας ενημερώσει ποιαπήρξε η απάντηση των κοινοτικών αρχών σε αυτή τη νέα προκλητική ενέργεια, στην οποία προέβησαν οι καναδοί επιθεωρητές, η οποία θυμίζει τον πόλεμο της ιππόγλωσσας και σε ποιο μέτρο οι κοινοτικοί αλιείς μπορούν να είναι σίγουροι ότι δεν θα επιτραπούν και στο μέλλον ενέργειες του τύπου αυτού, οι οποίες παραβιάζουν το διεθνές δίκαιο της θάλασσας;

Απάντηση του κ. Fischler εξ ονόματος της Επιτροπής

(12 Ιουλίου 2000)

Σύμφωνα με το σύστημα διεθνούς από κοινού επιθεώρησης και εποπτείας της Οργάνωσης Αλιείας Βορειοδυτικού Ατλαντικού (NAFO), κάθε συμβαλλόμενο μέρος μπορεί να διορίσει επιθεωρητές στο σύστημα αυτό και να κοινοποιήσει στην NAFO τα ονόματα σκαφών εποπτείας. Εφόσον στο σύστημα έχουν διορισθεί επιθεωρητές NAFO και έχουν επιβιβασθεί σε σκάφος εποπτείας το οποίο έχει κοινοποιηθεί στη NAFO, μπορούν να πραγματοποιούν επιθεωρήσεις σε οποιοδήποτε αλιευτικό σκάφος φέρει τη σημαία ενός συμβαλλόμενου μέρους.

Οι επιθεωρητές της NAFO είναιποχρεωμένοι να εκτελούν τα καθήκοντά τους σύμφωνα με τους κανόνες που καθορίζονται από το σύστημα NAFO. Είναιποχρεωμένοι να παραμένουνπό τον επιχειρησιακό έλεγχο των αρχών των συμβαλλόμενων μερών τους και να είναιπόλογοι έναντι αυτών.

Στις 23 Απριλίου 2000, δύο καναδοί επιθεωρητές της NAFO, συνοδευόμενοι από έναν δόκιμο επιθεωρητή, πραγματοποίησαν συνήθη επιθεώρηση του κοινοτικού αλιευτικού σκάφους Santa Mafalda, το οποίο εκείνη τη στιγμή ασκούσε αλιευτικές δραστηριότητες στην περιοχή διακανονισμού της NAFO. Τόσο οι καναδοί επιθεωρητές όσο και το σκάφος εποπτείας επί του οποίου επέβαιναν είναι εγγεγραμμένοι στο ανωτέρω σύστημα. Η επιθεώρησή τους πραγματοποιήθηκεπό την αιγίδα της NAFO.

Οι καναδοί επιθεωρητές της NAFO ισχυρίστηκαν ότι το σκάφοςπέπεσε σε σοβαρή παράβαση των κανόνων της NAFO. Σύμφωνα με τις διαδικασίες NAFO, η Επιτροπή ενημερώθηκε για τις λεπτομέρειες των παραβάσεων από τους καναδούς επιθεωρητές της NAFO. Οι επιθεωρητές της Επιτροπής διενήργησαν, στις 24 Απριλίου 2000, επαλήθευση των πορισμάτων των καναδών επιθεωρητών και διεβίβασαν την έκθεσή τους στις πορτογαλικές αρχές οι οποίες έδωσαν εντολή για την επιστροφή του σκάφους σε λιμάνι. Το σκάφος έφθασε στο Aveiro στις 10 Μαΐου 2000. Ηπόθεση ερευνήθηκε από τις πορτογαλικές αρχές.

Όσον αφορά τον τρόπο διενέργειας της επιθεώρησης, η Επιτροπή επέστησε την προσοχή των καναδικών αρχών στην κατάσχεση σχετικών τεκμηρίων από τους καναδούς επιθεωρητές της NAFO καθώς και τη συνεχή παραμονή τους επί του σκάφους Santa Mafalda. Η Επιτροπή είναι της γνώμης ότι οι καναδοί επιθεωρητές της NAFO ενήργησαν κατά παράβαση του συστήματος εποπτείας της NAFO λαμβάνοντας μαζί τους όλα τα έγγραφα του σκάφους χωρίς την άδεια του πλοιάρχου και συνεχίζοντας να παραμένουν επάυτού μετά την άφιξη των επιθεωρητών της Επιτροπής επί του σκάφους Santa Mafalda.

Η Επιτροπή πιστεύει ότι οι καναδικές αρχές θα λάβουν τα κατάλληλα μέτρα ώστε να διασφαλίσουν ότι οι μελλοντικές επιθεωρήσεις από καναδούς επιθεωρητές της NAFO σε κοινοτικά αλιευτικά σκάφη στην περιοχή διακανονισμού της NAFO διενεργούνται απόλυτα σύμφωνα με το σύστημα εποπτείας της NAFO.